Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom sõbrad! Täna räägin õnnistustest.
Kuidas võib saada Issanda õnnistust?
Vaid Jeesuse, Jumala Messia kaudu.
Vaatame Luuka 6:46 - Jeesus küsib:
"Aga miks te mind hüüate: Issand, Issand!”
ega tee, mida ma ütlen?
Igaüks, kes tuleb minu juurde ja kuuleb mu sõnu ning teeb nende järgi,
ma näitan teile, kelle sarnane ta on.
Ta on inimese sarnane, kes maja ehitades kaevas ja süvendas
ja rajas selle aluse kaljule. Kui siis tuli suurvesi,
paiskus vool vastu seda maja, aga ei suutnud seda kõigutada,
sest see oli ehitatud hästi.
Aga kes kuuleb ega tee, see on inimese sarnane,
kes ehitas maja maa peale ilma aluseta;
tulvaveed paiskusid selle vastu ja see varises kohe kokku,
ja selle maja varisemine oli ränk.”
Kallid õed ja vennad!
Sellest rääkimine pole moes, kuid tahan öelda:
Jumal õnnistas meid kõigi vaimsete õnnistustega taevasis paigus
Jeesuses Kristuses.
On üks moodus õnnistuste maa peale toomiseks.
Jumal ei taha, et õnnistused jääksid taevasse.
Ta tahab neid maa peale.
Jumal ütles, et saame need ja elame neis,
kuna Ta on valguse Isa ja iga hea and tuleb Temalt.
Jeesuse Kristuse nimel.
Alus õnnistuse saamisele,
tee õnnistuse saamisele,
on kuulata Issandat ja kuuletuda Talle.
Mõned kutsuvad Jeesust Issandaks,
ja ütlevad, et annavad Talle oma elu.
"Mu elu kuulub Sulle."
Ometi ei ela nad oma sõnade järgi.
Nad ei ela selle järgi ega tee, mida Ta käsib.
Nad ütlevad: "Mul on uus leping, olen uus loodu."
Uus loodu sõltub Issandast Jeesusest.
Uus loodu ei saa olla vastu sellele, mida Issand ütleb.
Mõtleme, et piisab vaid kuulamisest.
Usk tuleb kuulmisest ja kuulmine Kristuse sõna kaudu.
Aga kui usul pole alust ja me ei praktiseeri seda,
ei saa me midagi.
Seepärast tahan täna rääkida, kuidas õnnistusi saadakse.
Jeesus räägib kahest mehest, kes maja ehitavad.
Maja tähendab meie elu, peret või teenistustööd.
Mis alusele me selle ehitame?
Õigel alusel peame vastu kõigis raskustes.
Tuleb uputus.
Jumal lubab uputusel meid testima tulla.
Tuld Jeruusalemmast
Jumal ei taha, et ehitaksime midagi, mida Ta pole palunud.
Peame ehitama kogu oma elu,
pere, teenistuse ja kõik muu ühele alusele:
Jeesusele Kristusele ja kuulekusele Tema suhtes.
Ehk teeme seda, mida Ta käsib.
Kuid Jeesus rääkis teisestki mehest.
Inimesest, kes ehitas ilma aluseta.
Ta ehitas ilma kuulmiseta.
Meie ehitamised ja kuulmised käivad kokku.
Kui ehitame, peame kuulama, mida Jumal meile ütleb.
Ja seejärel peame tegema, mida Ta ütleb.
Sest kui uputus tuleb, ja me pole kuulanud ega kuuletunud,
peame uputusega üksi hakkama saama.
Aga kui kuulasime ja kuuletusime,
võime öelda: "Isa ja Issand Jeesus, mis nüüd saab?"
Ja kui ehitad kuulekuse alusele,
ehitad elu kindla peale.
Kui uputus tuleb, läheb Issand, kellele oled kuuletunud,
sinu ees uputusele vastu.
Jeesus ütles jüngritele ühel päeval:
"Lähme teisele poole järve."
Markuse 4:35 -
Ja samal päeval õhtu jõudes ütles Jeesus neile:
Sõitkem vastaskaldale!”
Ja jüngrid lasksid rahvahulgal minna ning võtsid Jeesuse kaasa,
nii nagu ta paadis oli; ka teisi paate oli temaga.
Ja tõusis kange tuulispea ning laineid lõi paati,
nii et paat juba täitus veest.
Ja Jeesus oli paadi päras istepadjal magamas, ja nad äratasid ta üles
ja ütlesid talle: Õpetaja, kas sa ei hooli, et me hukkume?”
Ja tema tõusis, sõitles tuult ja ütles järvele: Jää vakka, ole vait!”
Ja tuul rauges ja järv jäi täiesti vaikseks.
Ja ta ütles neile: Miks te olete nii arad?
Kuidas teil ei ole usku?”
Nad toimisid Issanda Sõna järgi.
Nad ei läinud teele omal tahtel.
Nad ei tegutsenud vastavalt sellele, mida ise tahtsid,
vaid ehitasid oma elu Issanda Sõnale.
Kuid neil oli probleem: nad ei uskunud lõpuni.
Ka nii võib juhtuda: hakkame tegutsema ilma usuta.
Kuid täna räägin ma sellest, et kui Issand on sulle midagi öelnud,
sa oled kuuletunud, ja tuleb uputus või raskused,
pea meeles: Issand on sinu paadis.
Ta on seal, kus Talle kuuletutakse,
ja kus ehitatakse Tema Sõna varale,
mitte üksnes ei ohata: "Oo, Issand, ma armastan Sind!"
"Inimene näeb välisvormi, kuid Issand näeb südant."
Jumal vaatab südant, Jeesuse Kristuse nimel.
Seepärast õhutan teid oma vundamenti kontrollima,
ja seda, mis teil südames on.
Mis on sinu motiiv? Miks sa teed, mida teed?
Kui ehitad oma elu Jumala Sõna alusele
ja kuulekusele Jeesuse Kristuse suhtes,
läheb sul hästi.
Vaatame, mida Jumal Joosuale ütles.
Ta ütles midagi huvitavat. Joosua 1:8 -
"Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!
Eks ole mina sind käskinud:
Ole vahva ja tugev! Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Millal on Issand meiega? Kui järgime Tema sõna.
Tean, et Jumal on alati meiega,
kuna Ta on meie Isa ja Ta armastab meid.
Kuid Ta tahab, et ehitaksime oma elu koos Temaga.
Kui kuuletud Talle, ehitad koos Temaga.
Kui sa ei kuula, vastutad selle eest, mida ehitad.
Palvetan, et me kõik kontrolliksime oma vundamente
ja südame motiive Jeesuse nimel.
Õnnistuste alus on kuulekus Jumalale.
Tema Võitu, Jeesuse, Jumala Poja kaudu.
Au Kuninga Kogudus
Vaatame 5. Moosese 28.
See on väga tuttav peatükk.
Seda kuulutame, kui tahame oma ellu õnnistusi.
Jumala õnnistused antakse meile Jeesuse kaudu,
kõik need Moosese kuulutatud õnnistused.
Saime need Jeesuse läbi. Tema võitis need meile.
Kuid peame teadma, kuidas õnnistused toimivad.
Enne, kui saame neid nautida, peame ka meie midagi tegema.
5. Moosese 28:1 -
"Ja kui sa tõesti kuulad Issanda, oma Jumala häält ... "
Mida kuulamine siin tähendab?
Kuulamist ja vastuvõtmist.
Tihti tuleb kuuldu meil ühest kõrvast sisse ja teisest välja.
Jumal ütleb siin Moosese läbi:
"Kui sa tõesti kuulad Issanda, oma Jumala häält ... "
Ta ütleb, et kõigepealt tuleb kuulata Issanda häält.
"Miks ütlete mulle: 'Issand, Issand! ega tee, mis ma käsin?"
"... ja pead hoolsasti kõiki tema käske,
mis ma täna sulle annan, siis tõstab sind Issand, su Jumal,
kõrgemaks kõigist rahvaist maa peal."
Kui kuuletud Issandale, teeb Ta sind peaks, mitte sabaks.
Ta hoolitseb sinu probleemide eest.
Paljud tahavad õnnistusi ja püüavad saatanat välja ajada,
öeldes: "Võtan tagasi, mille saatan ära varastas."
Me ei pea saatanalt midagi tagasi võtma.
Saatan tuli varastama ja hävitama,
kuid Jeesus tuli, et saaksime elu ja seda ülirohkesti.
Seepärast ei vaja me seda, mille saatan ära varastas,
vaid seda, mida Jeesus annab: Jumala üliküllust.
Kuid selle saamiseks peame oma Issandat kuulama.
Paljud püüavad pidevalt saatana vastu võidelda,
kuid Jumala Sõna ütleb, et peame alistuma Jumalale,
alanduma Jumala ees,
ja siis saatanale vastu seisma.
Kui me ei alistu Jumala autoriteedile,
kuidas saaksime võidelda saatana vastu?
Saatan ei taha, et me õnnistustes elaksime.
Ta saadab raskusi ja hirme.
Peame kuuletuma Issandale Jeesusele.
Kui nimetame Teda oma Issandaks, peame Talle ka kuuletuma.
Vaatame 1. Peetruse 5:6 -
"Alanduge siis Jumala võimsa käe alla..."
Alandumine tähendab enda alandamist Jumala ees,
öeldes: "Sina oled Issand, tee, mida tahad,
Jeesuse Kristuse nimel.
Jeesus, Sina oled Issand, tee mu elus, mida soovid."
"Alanduge siis Jumala võimsa käe alla,
et tema teid ülendaks õigel ajal."
Jumalal on oma aeg, mil Ta oma õnnistused
meie elus konkreetselt ellu viib.
Kuid enne seda peame Tema ees alanduma.
Võib-olla ütled: "Issand, Issand!",
kuid sa pead ka tegema, mis Ta käsib, isegi kui sa ei taha.
Sa pead alanduma nagu Jeesuski alandus.
Piibel räägib, et Ta oli alandlik.
Ta alandas end, et päästa meie hingi.
Enne surma palvetas Ta nii:
"Mitte minu, vaid Sinu tahtmine sündigu, Isa."
See ongi alandumine ja Jumala käskude täitmine.
1. Peetruse 5:6: "Alanduge siis Jumala võimsa käe alla,
et tema teid ülendaks õigel ajal;
heitke kõik oma mure tema peale, sest tema peab hoolt teie eest!
Olge kained, valvake!
Teie süüdistaja, kurat, käib ringi nagu möirgav lõvi,
otsides, keda neelata."
Mida tähendab valvata? Alanduda Jumala ees.
Siis suudame usus valvel püsida.
Tihti tahame kõigepealt saatana vastu valvel olla,
ja alles siis Jumala ette alanduda.
Ja siis imestame, miks me õnnistatud pole.
Kõigepealt alandu ja tee seda, mis sulle ei meeldi,
ning Jumal annab sulle väe, meelevalla ja usu
saatanale vastu seista.
Siis naudid Jumala õnnistusi ja saatan ei saa sulle midagi teha.
"Tema vastu seiske kindlalt usus, teades, et neidsamu kannatusi
on pandud kogema kogu kristlaskond maailmas."
Jumalale kuuletumine on meie lihale raske.
Raskusi on palju, kuid Jumal päästab meid neist kõigist,
Jeesuse nimel. Jumal päästab meid.
Tuld Jeruusalemmast
Tahan teie eest selle pärast palvetada.
Tahan paluda teie eest, kes saadet telerist vaatate.
Õnnistan teid Issanda Jeesuse nimel!
Saame teilt kirju ja palvetame teie eest!
Võime üksteist kohata, sest reisin tihti.
Kohtusin Tel Avivis äsja üht Soome õde,
kes ütles, et vaatab minu saadet.
Kui see saade sind õnnistab, siis anna meile teada,
kui sul on abi sellest, mida me teeme.
Jumal õnnistab nii teid kui meid.
Tahan täna palvetada õnnistuste eest.
Suurim õnnistus on meie Issand Jeesus.
Kas tahad seda saada? Armu armu peale?
Palume Jumala armu.
Meie Isa, kes Sa oled taevas, ma tänan Sind. Alandun Sinu ette.
Usun, et iga kohalolija ja vaataja alandub samuti sinu ees.
Me ei taha üksnes öelda: Issand, Issand!,
tegemata seda, mida Sa ütled.
Tahame ehitada oma elu kaljule,
Jeesusele ja Jumala Sõnale kuuletumisele.
Tahame kuulda ja vastu võtta, ning seda oma elus täide viia.
Alandume Sinu ees, Isa.
Aita meil Sinu õnnistust saada.
Oled öelnud: "Õnnistused vallutavad teid."
Isa, tahame seda oma elus näha.
Igaüks, kes võtab vastu Aabrahamile antud õnnistuse,
selle õnnistatud loo,
võtab vastu meie Issanda Jeesuse ja saab õnnistatud.
Meiegi tahame olla õnnistatud, kuna see täitub Jeesuses.
Oleme õnnistatud kõigi vaimulike õnnistustega
taevasis paigus Jeesuses Kristuses.
Isa, tahame, et see teostuks siin.
Mõni vajab tervenemist, mõni vabanemist,
mõnel on suhted sassis.
Taasta need, Isa, Jeesuse Kristuse nimel!
Isa, paranda inimsuhted ja kõik, mis on katki.
Sina ehitad ja teed imesid.
Isa, Poja ja Püha Vaimu nimel.
Meie Issanda Jeesuse Kristuse nimel.
Vennad-õed, kordan üle - Jeesus ütles:
"Aga miks te mind hüüate: Issand, Issand!”
ega tee, mida ma käsin?"
Vaatame inimest, kes õigesti ehitas.
Võtame temast õppust.
Mitte tollest, kes ehitas nii nagu juhtus.
Kuulake, mida Jumal teile ütleb.
Kõige tähtsam on kuulata meie Issanda häält.
Ta räägib oma Sõna, õpetaja, vendade-õdede,
olukordade ja sündmuste, ehk isegi unenägude kaudu,
isikliku palve kaudu.
Kuulake Tema häält, ärge heitke seda kõrvale.
Tehke seda, mis Ta ütleb, siis on teil kordaminek.
Õnnistan teid, Jeesuse nimel! Mul on hea meel, et siin olime.
Õnnistame alati üksteist, kui kokku tuleme.
Soome sõbrad, kui tulete Jeruusalemma,
külastage meie kogudust! Tahame teiega kohtuda.
Õnnistagem üksteist ja võtkem vastu Jumala õnnistusi.
Armastame teid, vennad-õed,
ja Jeesus armastab teid veel enam.
Au Kuninga Kogudus
Tõuskem, ja võtkem vastu õnnistus.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel, aamen.
Issanda Jeesuse Kristuse arm ja Jumala armastus
ja Püha Vaimu osadus olgu teie kõikidega!
Ja terve kogudus ütleb: Aamen!
Vennad-õed, pöördun teie poole.
Kui seal on keegi, kes veel ei usu Jeesust,
võid täna Ta vastu võtta kui oma Issanda ja Messia.
Palvetage koos minuga.
Võite Jeesuse vastu võtta oma Issandaks.
Korrake minu järel:
Isa Jumal, olen patune inimene.
Anna mu patud andeks.
Usun, et Jeesus Kristus suri minu pattude eest,
tõusis üles surnuist ja tegi mind õigeks.
Avan oma südame. Jeesus Kristus, tere tulemast mu südamesse!
Ole mu Issand ja Päästja.
Aita mul Sind järgida.
Risti mind oma Püha Vaimuga.
Ütlen lahti needustest ja võtan vastu Jumala õnnistused
Sinus, Jeesus Kristus.
Palvetan Isa, Poja ja Püha Vaimu nimel.
Kui palvetasite seda kogu südamest,
said teist Jumala lapsed.
Kirjutage meile! Tahame teada, kus te olete,
ja püüame teile soovitada häid kogudusi,
kus teid armastatakse ja te saate vaimset toitu.
Kirjutage! Rahu teile Iisraelist ja Jeruusalemmast!
Au Kuninga Messiaanlik Kogudus Jeruusalemmas
Oleme tegutsenud Jeruusalemma südames 7 aastat.
Selle aja jooksul oleme näinud Jeesuse võimsat kätetööd
tõotatud maal.
Nagu kõigil Elava Jumala kogudustel,
on meilgi mitmeid tööharusid erinevais Iisraeli paigus
nii laste, noorte kui vanurite seas.
Hoolitseme eelkõige uute immigrantide eest,
kui nad kohanevad oma ajaloolise kodumaaga.
Meil on täna üle 10 tegevusharu, näiteks noortetöö ja kodugrupid.
Meie põhitegevus on evangeeliumi kuulutamine,
milleks kasutame ka meediat: televisiooni, raadiot ja internetti.
Kuigi meie kogudus on veel noor,
levitame evangeeliumi ka satelliittelevisiooni teel.
Meie koguduse hääl kõlab rohkem kui 180 riigis.
Saame iga päev sõnumeid tervenemiste,
uute elude ja leppimise kohta Jumalaga.
Elav Sõna Siionist on muutnud lõpuaegadel kogu maailma,
nagu Jumal lubas Jesaja 2. peatükis, salmis 3.
"Sest Siionist lähtub Seadus ja Jeruusalemmast Issanda sõna!”
Palvetame, et nii nagu Jumal alati planeeris,
muutuks Jeruusalem jumalateenimise keskuseks,
kuni ootame päeva, mil Jumal taastab Jeruusalemmas taas
Taaveti lagunenud koja.
Täname kõiki oma sõpru. Aitäh toetuse eest!
Aitäh palvete eest!
Õnnistagu Jumal teid Jeesuse väelisel nimel!
Õnnistagu teid Aabrahami, Iisaki ja Jaakobi Jumal!
Jumal õnnistagu teid Jeesuse nimel!
Tõlge: Monika Jaaguri
Ülal on meie kontaktandmed Iisraelis.